Nicolas Kinsch
Den Nicolas Kinsch, gebuer den 31. Oktober 1904 zu Esch-Uelzecht, a gestuerwen den 23. Mäerz 1973 zu Lëtzebuerg, war Äerzbëschof vu Kisangani, dem fréiere Stanleyville am Belsche Kongo (spéider Zaïre, haut Demokratesch Republik Kongo).

Den Nicolas Kinsch huet säig Secondaire an der deemoleger École apostolique vu Clairefontaine zu Badebuerg an der Belsch gemaach. Den 12. Juli 1931 gouf hien zum Priister an der Kongregatioun vun den Häerz-Jesu Patere geweit.

Hie war vum 7. Mee 1958 bis den 10. November 1959 Apostolesche Vikar vu Stanleyville, an duerno, bis de 26. September 1967, Äerzbëschof vu Kisangani.

Säi Liewensowend huet en am Häerz-Jesu Retraiten-Haus um Houwald verbruecht.

Hie war de Monni vum Joseph Kinsch.

Kuckt och 
 Lëtzebuerger am Kongo

Um Spaweck 

 Am Nationalmusée fir Archeologie, Geschicht a Konscht war vum 08. Abrëll bis de 6.November 2022 eng Ausstellung iwwer d'kolonial Vergaangenheet vu Lëtzebuerg ze gesinn.

Gebuer 1904
Gestuerwen 1973
Bëscheef vu Kisangani
Lëtzebuerger Bëscheef
Häerz-Jesu Pateren
Lëtzebuerger am Kolonialissem
Lëtzebuergesch Missionnairen